Kommun Rissa

De Kommun Rissa is ene Gemeend in dat Amt Süüd-Trøndelag in Norwegen. Se hett 6.417 Inwahners (Stand 2006) op en Rebeet vun 621,0 km². De Sitt vun de Verwalten is in Rissa Sentrum. De Kommun is bi de Fraag Bokmål-Nynorsk neetral.

In’n April 1978 geef dat in de Gemeen en Eerdrutsch, de ruchweg 330.000 m² bedrapen hett un 6 Millionen m³ Toonsediment in den Botnen-See rutschen laten. De Eerdrutsch is teemlich bekannt, wiel en Deel dorvun dormols vun twee Amateurfotografen opnahmen worrn is.

Naam
De norweegsch Form vun den Naam weer Rissi. Dat weer mööglicherwies de olle Naam vun de See Botnen („de Bodden“). Ofschonst dat en See is, warrt annahmen, dat de vun den Trondheimsfjord torüch bleven is un dat fröhger mol en Deel dorvun weer. Vundaag liggt de See twee Meter över Normalnull. De Naam kummt villicht von dat Verb rísa („opstiegen“).

Wapen
Dat Wapen is ut modernere Tiet vun 1987, hett aver olle Wörteln: Wiest warrt de Kroon vun Skule Bårdsson, as se op’n ollen Graffsteen in’n Nidarosdoom to sehn is. Skule weer de Grünner vun dat Rein Klooster, dat in de Gemeen liggt.

 Demografie 
2004 weren 2,2 % vun de Inwahners buten Norwegen boren.
 Inwahnertall 

 Johr 1769  1801  1815  1825  1835  1845  1855  1865  1875  1890  1900 Inwahners 2.394  3.071  3.022  3.636  4.031  4.598  5.034  5.732  6.033  6.440  6.571 Johr 1910  1920  1930  1946  1950  1960  1970  1980  1990  2001  2006 Inwahners 6.481  6.508  6.530  7.054  7.075  6.818  6.579  6.687  6.455  6.460  6.417

 Politik 

+ Stimmen in Perzent bi de Kommunalwahl Johr  Arbeiderpartei  Fortschrittspartei  Rechtspartei  Chr. Volkspartei  Zentrum  Soz. Linke  Linke  Annere Partein 2003  35,4  6,7  7,8  8,0  26,1  12,1  3,9  0,0

 Weblenken 

 Websteed vun de Kommun Rissa (norweegsch)

Kategorie:Amt Süüd-Trøndelag